CELEX: 62005TN0333
Language: fi
Date: 2005-08-29 00:00:00
Title: Asia T-333/05: Kanne 29.8.2005 — Ezerniece Liljeberg ym. v. Euroopan yhteisöjen komissio

12.11.2005   
            
            
               FI
            
            
               Euroopan unionin virallinen lehti
            
            
               C 281/29
            
         Kanne 29.8.2005 — Ezerniece Liljeberg ym. v. Euroopan yhteisöjen komissio
   (Asia T-333/05)
   (2005/C 281/54)
   Oikeudenkäyntikieli: ranska
   Asianosaiset
   
      Kantajat: Kristine Ezerniece Liljeberg ym. (Brysseli, Belgia) (edustajat: asianajaja G. Vandersanden, asianajaja L. Levi ja asianajaja C. Ronzi)
   
      Vastaaja: Euroopan yhteisöjen komissio
   Vaatimukset
   
               —
            
            
               kantajien nimitystä koskevat päätökset on kumottava siltä osin kuin niissä vahvistettiin palkkaluokaksi A*6;
            
         
               —
            
            
               kantajien ura on tämän seurauksena vahvistettava kokonaisuudessaan uudelleen (mukaan luettuna heidän kokemuksensa näin korjatussa palkkaluokassa, heidän oikeutensa ikälisäkertymään ja heidän eläkeoikeutensa) siten, että noudatetaan ehdotonta yhdenvertaisuutta muihin saman kilpailun läpäisseihin virkamiehiin nähden, jotka työskentelevät muiden yhteisön toimielinten kuin komission palveluksessa;
            
         
               —
            
            
               kantajilla on myönnettävä olevan oikeus viivästyskorkoon, jonka määrä vahvistetaan Euroopan keskuspankin asettamaan korkoon perustuen, sen määrän osalta, joka vastaa heidän palvelukseenottamista koskevassa päätöksessä vahvistetun palkkaluokan palkan ja sen palkan, jota heille olisi tullut suorittaa, välistä erotusta, siihen saakka, kunnes heidän palkkaluokkaansa koskeva oikaiseva päätös tehdään;
            
         
               —
            
            
               vastaaja on velvoitettava korvaamaan kantajan oikeudenkäyntikulut.
            
         Oikeudelliset perusteet ja pääasialliset perustelut
   Kantajat ovat juristilingvistin tehtäviä hoitavia komission virkamiehiä, jotka on otettu palvelukseen ennen 1.5.2004 sellaisten varallaololuetteloiden perusteella, jotka perustuvat LA 7/LA 6 tason kilpailuihin. Henkilöstösääntöjen XIII liitteessä olevan 13 artiklan 2 kohdassa säädetään, että tällaisessa tapauksessa toimielimet voivat ottaa juristilingvistejä palvelukseen palkkaluokan A*6 sijasta palkkaluokkaan A*7. Komissio ei kuitenkaan käyttänyt tätä mahdollisuutta ja otti kantajat palvelukseen palkkaluokkaan A*6.
   Kantajat riitauttavat kanteellaan tämän päätöksen ja väittävät, että muut toimielimet ovat nimittäneet samassa tilanteessa olevia kilpailun läpäisseitä henkilöitä palkkaluokkaan A*7 ja että komissio itsekin otti palvelukseen juristilingvistejä väliaikaisiksi toimihenkilöiksi palkkaluokkaan A*7. Tällä perusteella kantajat vetoavat yhdenvertaisen kohtelun ja syrjintäkiellon periaatteen loukkaamiseen, henkilöstösääntöjen 1 d artiklan 1 kohdan rikkomiseen, viran ja palkkaluokan vastaavuutta koskevan periaatteen loukkaamiseen, Amsterdamin sopimuksen 9 artiklan 3 kohdan rikkomiseen ja henkilöstösääntöjen liitteessä XIII olevan 13 artiklan 2 kohdan rikkomiseen.
   Lisäksi kantaja väittävät, että komissio oli vakuuttanut heille, että heidät tultaisiin nimittämään palkkaluokkaan A*7, ja näin he vetoavat myös luottamuksensuojan periaatteen, oikeusvarmuuden, hyvän hallinnon ja vilpittömän mielen periaatteiden loukkaamiseen sekä avoimuusperiaatteen ja huolenpitovelvollisuutta koskevan periaatteen loukkaamiseen.